У Вікіпедыі ёсць артыкулы пра іншых асоб з прозвішчам Чыркоў.

**Арцём Чыркоў** (нар. 6 чэрвеня 2001, Гомель, Беларусь) — беларускі спявак, фіналіст першага сезона праекта X Factor Belarus.

Біяграфія
---------

Нарадзіўся 6 чэрвеня 2001 года ў Гомелі. 6 лістапада 2021 года з’явіўся ў 8 выпуску праекта X Factor Belarus, дзе выканаў песню гурта Віягра — «У меня появился другой». Арцём атрымаў чатыры «так» ад настаўнікаў праекта і прайшоў у наступны этап — трэніровачны лагер.

13 і 14 лістапада 2021 года ў эфір выйшлі выпускі трэніровачнага лагера з удзелам Арцёма. На першым этапе трэніровачнага лагера выканаў песню Артура Піражкова — «Алкоголичка». Паспяхова прайшоўшы далей, у наступным этапе трэніровачнага лагера выканаў песню Zivert — «Life» і змог прайсці ў паўфінал праекта. У паўфінале праекта на этапе «крэсла» Арцём выканаў песню Макса Барскіх — «Туманы». Пасля стала вядома, што Арцём прайшоў у фінал X Factor Belarus і яго настаўнікам у прамых эфірах стане Сярога.

21 лістапада 2021 года адбыўся першы прамы эфір праекта X Factor Belarus. Тэмай эфіру былі абраныя «радыёхіты». Арцём выканаў песню Лабады — «Superstar». Па выніках глядацкага смс галасавання Арцём патрапіў у намінацыю на вылет. У якасці выратавальнай песні Арцём выканаў песню Дзімы Білана — «Невозможное возможно». Згодна з рашэннем настаўнікаў, Арцём Чыркоў пакінуў праект пасля першага прамога эфіру.

Пасля праекта заключыў кантракт з Першай прадзюсарскай кампаніяй.

29 красавіка 2022 года быў выпушчаны дэбютны сінгл Арцёма Чыркова пад назвай «Мы с тобою на диско». Песня трапіла ў ратацыю найбуйнейшых радыёстанцый Беларусі, а таксама гучыць у ТБ-эфірах.

17 ліпеня 2022 года прыняў удзел у канцэрце майстроў мастацтваў Беларусі «Натхненне Жыцця» на Славянскім Базары ў Віцебску. Канцэрт трансліраваўся ў прамым эфіры тэлеканала Беларусь 1.

Увосень 2022 году. прыняў удзел у праекце «Залятай у трэнды», дзе выканаў сваю песню «Мы с тобою на диско», але не змог пераадолець першы этап.

У той жа перыяд з’явіўся ў трэцім выпуску другога сезона праекту Factor BY падчас выступу аднаго з удзельнікаў кастынгу, дзе выступіў сам, а затым часова стаў адным з настаўнікаў і прыняў удзел у абмеркаванні ўдзельніка.

У лютым-сакавіку 2023 года з песняй «Мы с тобою на диско» неаднаразова станавіўся пераможцам хіт-парада на першым нацыянальным канале Беларускага радыё.

У цяперашні час вядзе актыўную творчую дзейнасць, гастралюючы ў рамках шоў-тура фіналістаў першага сезона праекту X Factor Belarus.

Зноскі
------

1. ↑  Артем Чирков - У меня появился другой. Х-Фактор Беларусь. Кастинг. Выпуск 8 **(нявызн.)**.
2. ↑  Артём Чирков - Туманы (Макс Барских). Х-Фактор Беларусь. Стулья. Выпуск 11 **(нявызн.)**.
3. ↑  X-Factor Belarus покинули Виталий Дроб и Артем Чирков **(нявызн.)**.
4. ↑  Мы с тобою на диско **(нявызн.)**.
5. ↑  Артем Чирков - Мы с тобою на диско (Славянский базар) **(нявызн.)**.
6. ↑  Артем Чирков - Мы с тобою на диско (Залетай в тренды. Кастинг) **(нявызн.)**.
7. ↑  Никита хотел восстановить справедливость и вызвал на батл Артема Чиркова, что из этого получилось – смотрите в видео. **(нявызн.)**.
8. ↑  ЖИЗНЬ ПОСЛЕ ПРОЕКТА: ФИНАЛИСТЫ «X-FACTOR. БЕЛАРУСЬ» ВЫСТУПИЛИ В МОГИЛЕВЕ // *mogilove.by*.
9. ↑  Шоу «Х-фактор. Беларусь» состоялось в Лидском замке // *lidanews.by*.